Mongolen

Mit em Begriff **Mongole** (altmongolisch:  *Mongɣul*; /*Mongol*) bezäichnet mä verschiideni ethnischi Grubbierige. Im ängere Sinn si d Mongole Völkergrubbe, wo vo de zentralasiatische mongolische Stämm im 13. Joorhundert abstamme. Im witere Sinn chönne au Völker wie d Dongxiang und anderi drzuezelt wärde.

## Vo wo dr Naame chunnt
Dr Naame „Mongɣol“ isch zerst für meereri chliineri Volkstämm uf em Gebiet vo dr hütige Mongolei –&nbsp;im Gebiet vom Onon&nbsp;– brucht worde; under em Dschingis Khan im 13. Joorhundert isch s d Bezäichnig für alli monglolische Volksstämm under em Groosskhan worde.

## Hütigi mongolischi Ethnie

Die mäiste Lüt vo mongolischer Abstammig läbe hüte in dr Volksrepublik China (Inneri Mongolei) – was au e Hufe Lüt wo in dr Mongolei laabe, nid wüsse. Denn chömme d Mongolei, Russland und non e baar anderi zentralasiatischi Staate.

Mä cha die verschiidene mongolische Grubbe dr Sprooch nooch z.&nbsp;B. grob in West- und Ostmongole iidäile. Zu de Westmongole ghööre z.&nbsp;B. d Kalmücke (v.&nbsp;a. z Russland) und d Oirate (Ööld, Torghut, Khoshut, Bayaad usw., v.&nbsp;a. im Weste vo dr Mongolei und in dr VR China), zu de Ostmongole z.&nbsp;B. d Burjate (v.&nbsp;a. z Russland), Chalcha (v.&nbsp;a. in dr Mongolei) und d Tümed, Chahar, Ordos usw. (v.&nbsp;a. in dr Innere Mongolei).

D Kalmücke lääbe as äinzigs mongolischs Volk in ere autonome Region in Öiropa. Anderi Völker, wo wit verströit si und mongolischi Sprooche schwätze wie z.&nbsp;B. d Bonan, Dongxiang, Monguor und Daur in dr Volksrepublik China, wärde nid zu de Mongole im ängere Sinn zelt. Au d Sprooch vo de Moghol in Afghanistan isch e mongolischi Sprooch.

### Mongolei

D Bevölkerig vo dr Mongolei bestoot zu 85 % us Mongole, das si öbbe 2,4&nbsp;Millione Lüt (Stand 2007).

### China

Bim Zensus im Joor 2010 het mä z China 5'981'840 Mongole zelt. Im Joor 2000 si si eso uf die Autonome Gebiet und Browinze verdäilt gsi:
* 68,72 %: Autonoms Gebiet Inneri Mongolei,
* 11,52 %: Browinz Liaoning,
* 2,96 %: Browinz Jilin,
* 2,92 %: Browinz Hebei,
* 2,58 %: Uigurischs Autonoms Gebiet Xinjiang,
* 2,43 %: Browinz Heilongjiang,
* 1,48 %: Browinz Qinghai,
* 1,41 %: Browinz Henan,
* 5,98 %: Räst vo China.

Näben em Autonome Gebiet Inneri Mongolei uf dr Browinzeebeni git es z China no anderi mongolischi autonomi Verwaltigsgliidrige. Uf dr Bezirkseebeni:

*Autonome Bezirk Haixi vo de Mongole und Tibeter,
*Mongolische Autonome Bezirk Bayingolin,
*Mongolische Autonome Bezirk Bortala.

Uf dr Kräiseeben si s:

* Autonome Kräis Weichang vo de Mandschu und Mongole,
* Autonome Kräis Harqin Linker Flügel vo de Mongole,
* Autonome Kräis Fuxin vo de Mongole,
* Autonome Kräis Vorderer Gorlos vo de Mongole,
* Autonome Kräis Dorbod vo de Mongole,
* Autonome Kräis Subei vo de Mongole,
* Autonome Kräis Henan vo de Mongole,
* Mongolische Autonome Kräis Hoboksar.

Usserdäm git s no anderi Völker, wo mongolischi Sprooche schwätze, und zwar d Daur, Tu, Dongxiang, Bonan und e Däil vo de Yugur. Si ghööre offiziell aber nit zur Nazionalidäät vo de Mongole, sondern si as äigeständigi Nazionalidääte anerkennt.

## Fuessnoote


## Weblingg
* Ethnische Minderheiten in Xinjiang - Die mongolische Nationalität (chinesischi Regierigssite uf Dütsch)
* The Mongolian ethnic minority (chinesischi Regierigssite uf Änglisch)
* Microsite über d Barbare (Gote, Hunne, Wikinger, Mongole)